open-index/open-wikipedia-markdown huggingface dataset:
Αληθινό θράσος (ταινία, 2010)

Το ***Αληθινό θράσος*** (πρωτότυπος τίτλος: *True Grit*) είναι αμερικανικό γουέστερν που σκηνοθέτησαν και έγραψαν οι αδερφοί Κοέν. Είναι η δεύτερη προσαρμογή της νουβέλας του Τσαρλς Πόρτις, η οποία γυρίστηκε το 1969 με πρωταγωνιστή τον Τζον Γουέιν. Σε αυτή την εκδοχή πρωταγωνιστούν η Χέιλι Στάινφελντ ως Μάτι Ρος και ο Τζεφ Μπρίτζες ως Αστυνόμος Ρούμπεν Τζ. «Ρούστερ» Κόγκμπερν. Επίσης συμμετέχουν οι Ματ Ντέιμον, Τζος Μπρόλιν και Μπάρι Πέπερ.

Τα γυρίσματα άρχισαν τον Μάρτιο του 2010 και το *Αληθινό θράσος* κυκλοφόρησε επίσημα στις Ηνωμένες Πολιτείες Αμερικής στις 22 Δεκεμβρίου 2010. Η ταινία άνοιξε το 61ο Φεστιβάλ Βερολίνου στις 10 Φεβρουαρίου 2011. Ήταν υποψήφιο για 10 Όσκαρ: Καλύτερη Ταινία, Σκηνοθεσία, Διασκευασμένο Σενάριο, Α' Ανδρικού Ρόλου, Β' Γυναικείου Ρόλου, Καλλιτεχνική Διεύθυνση, Φωτογραφία, Κοστούμια, Μίξη Ήχου και Μοντάζ Ηχητικών Εφέ. Η ταινία κυκλοφόρησε σε Blu-ray και σε DVD στις 7 Ιουνίου 2011.

## Ηθοποιοί και Χαρακτήρες
* Τζεφ Μπρίτζες ως ο Αστυνόμος των Η.Π.Α. Ρούμπεν Τζ. «Ρούστερ» Κόγκμπερν 
*Χέιλι Στάινφελντ ως η Μάττι Ρος
* Ματ Ντέιμον ως ο Τεξανός Κυνηγός Λα Μπιφ
* Τζος Μπρόλιν ως ο Τομ Τσέινι
* Ντόουναλ Γκλίσον ως ο Μουν (το Παιδί)
* Μπρούς Γκριν ως ο Χάρολντ Παρμάλεε 
* Εντ Λι Κόρμπιν ως ο Άνθρωπος-Αρκούδα (Δρ. Φόρεστερ)
* Ροΐ Λι Τζόουνς ως Υάρνελ Ποΐντέξτερ
* Πόλ Ράε ως ο Έμετ Κουίνσυ 
* Νίκολας Σάντλερ ως ο Σάλιβαν 
* Ντάρκιν Μάθιους ως  ο συνταγματάρχης Στόουνχιλ
* Ελίζαμπεθ Μάρβελ και Ρουθ Μόρις ως Μάττι Ρος σε ηλικία 40 ετών
* Λέον Ράσομ ως ο Σερίφης  
* Τζέικ Γουόκερ ως ο Δικαστής Άιζακ Πάρκερ
* Ντον Πιρλ ως ο Κόουλ Γιάνγκερ
* Τζέιμς Μπρόλιν ως ο Φράνκ Τζεΐμς (απίστωτη σύντομη εμφάνιση)
* Τζάρλαθ Κόνροϊ ως  ο Εργολάβος Κηδειών
* Τζ. Κ. Σίμονς ως ο Δικηγόρος J. Noble Daggett (φωνή μόνο, απίστωτος)

## Υποδοχή
### Κριτικές
 
Η ταινία έλαβε θετικές κριτικές. Στον ιστότοπο συγκέντρωσης κριτικών Rotten Tomatoes, η ταινία κατέχει ποσοστό θετικής αποδοχής 95% βασισμένο σε 280 κριτικές, με μέση βαθμολογία 8,10/10.
Η κριτική συναίνεση του ιστότοπου αναφέρει: «Με τις δυνατές ερμηνείες των Τζεφ Μπρίτζες, Ματ Ντέιμον και της νεοφερμένης Χέιλι Στάινφελντ, και ενθαρρυμένη από μερικά από τα πιο καλοκουρδισμένα, ανόθευτα έργα των Κοέν, το "Αληθινό θράσος" αποτελεί έναν άξιο σύντροφο στο βιβλίο του Τσαρλς Πόρτις». Το Metacritic έδωσε στην ταινία μέση βαθμολογία 80 στα 100 βασισμένη σε 41 κριτικές από mainstream κριτικούς, υποδεικνύοντας «γενικά ευνοϊκές κριτικές».Το κοινό που συμμετείχε σε δημοσκόπηση του CinemaScore έδωσε στην ταινία μέσο βαθμό «B+» σε κλίμακα από A+ έως F.

## Παραπομπές


## Εξωτερικοί σύνδεσμοι
* Επίσημη ιστοσελίδα 
*  

Κατηγορία:Αμερικανικές ταινίες της δεκαετίας 2010
Κατηγορία:Ταινίες γουέστερν
Κατηγορία:Ταινίες του 2010
Κατηγορία:Ταινίες παραγωγής Paramount Pictures
Κατηγορία:Ταινίες σε σκηνοθεσία Αδερφών Κοέν
Κατηγορία:Αμερικανικές δραματικές περιπετειώδεις ταινίες
Κατηγορία:Ταινίες γυρισμένες στο Νέο Μεξικό
Κατηγορία:Ταινίες γυρισμένες στο Τέξας
Κατηγορία:Αγγλόφωνες ταινίες
Κατηγορία:Ταινίες βασισμένες σε αμερικανικά μυθιστορήματα
Κατηγορία:Ταινίες που αφορούν την εκδίκηση
Κατηγορία:Ταινίες της Skydance Media
Μιχαήλ Χλουβεράκης

Ο **Μιχαήλ Χλουβεράκης** (1905 - 8 Μαρτίου 1970) ήταν Έλληνας γιατρός και πολιτικός, που διετέλεσε βουλευτής Λασιθίου. Ανηψιός του είναι ο επίσης βουλευτής και υπουργός Γιάννης Πλακιωτάκης.

## Σπουδές, ιατρικό λειτούργημα και δημοσιογραφία
Η καταγωγή του ήταν από την Τουρλωτή Λασιθίου, γιος του Μάρκου και της Στερεώ. Σπούδασε στην Ιατρική Σχολή του πανεπιστημίου Αθηνών και αποφοίτησε το 1929. Εργάστηκε σε ιατρείο που άνοιξε ο ίδιος στη Σητεία. Είχε γίνει γνωστός ως «ο γιατρός με την άσπρη φοράδα» και αναφέρθηκε στον Τύπο της εποχής ως «έντιμος πολίτης, λευκός και άσπιλος πολιτικός».

Υπηρέτησε ως γιατρός στη γραμμή των πρόσω. Κατά τη διάρκεια της Κατοχής πολέμησε στην Εθνική Αντίσταση. Ευπροσήγορος, ειλικρινής και μειλίχιος, ενθάρρυνε τους ασθενείς του, καθώς ήταν πάντα γελαστός, όπως ανέφεραν οι νεκρολογίες του στον τοπικό Τύπο το 1970.
 
Από το Μάρτιο του 1945 ως τον Απρίλιο του 1946 εξέδιδε, μαζί με το Γαλανάκη, την εβδομαδιαία πολιτική εφημερίδα «Ελευθέρα Φωνή», η οποία ήταν η πρώτη εφημερίδα που κυκλοφόρησε στη Σητεία.

## Πολιτική σταδιοδρομία
Η πρώτη του κάθοδος σε εκλογές έγινε με ανεξάρτητο συνδυασμό στις εκλογές του 1946. Στον ίδιο συνδυασμό ανήκαν οι Εμμανουήλ Γαλανάκης και Μιχαήλ Καταπότης. Στις εκλογές εκείνες ο συνδυασμός των τριών πολιτευτών ηττήθηκε.

Εκλέχθηκε για πρώτη φορά βουλευτής στην εκλογική περιφέρεια του Λασιθίου με την ΕΠΕΚ του Πλαστήρα το 1950 Επανεκλέχθηκε στις εκλογές των ετών 1951, 1952, 1956 (άνευ σταυρών με τη Δημοκρατική Ένωση, εξαιτίας του πλειοψηφικού), του 1961, 1963 και 1964 με την Ένωση Κέντρου του Γεωργίου Παπανδρέου.

Στις 13 Ιουλίου 1951, έπειτα από το κίνημα του ΙΔΕΑ, ο Χλουβεράκης μαζί με πολλούς άλλους βουλευτές αποχώρησε από το κόμμα ΕΠΕΚ και πολιτεύτηκε στις επόμενες εκλογικές αναμετρήσεις αρχικά με το Κόμμα Φιλελευθέρων και έπειτα με την Ένωση Κέντρου. Με την τελευταία εκλέχθηκε στις εκλογές του 1961 συγκεντρώνοντας 9.500 ψήφους και με πρώτο τον Εμμανουήλ Κοθρή.

## Θάνατος και τιμές
Αναφέρεται ότι κάποτε που ήταν άρρωστος, η σύζυγός του τον συμβούλεψε να μην πάει στη Βουλή για να ψηφίσει, γιατί θα επιδεινωνόταν η κατάσταση της υγείας του. Η απάντηση του Χλουβεράκη ήταν: «Ας πεθάνω, Μαρία, αφού πρόκειται για την Κρήτη. Άντρες τα' ρίζουν τα Σφακιά».. 

Πέθανε στην Αθήνα το 1970 και κηδεύτηκε στο Πρώτο Νεκροταφείο. Στη Σητεία έχει δοθεί το όνομα του Χλουβεράκη σε ένα πάρκο, με απόφαση του Δήμου Σητείας.

## Παραπομπές


Κατηγορία:Βουλευτές Λασιθίου
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Βουλευτές εκλεγμένοι με την ΕΠΕΚ
Κατηγορία:Βουλευτές εκλεγμένοι με την Ένωση Κέντρου
Κατηγορία:Έλληνες ιατροί του 20ού αιώνα
Κατηγορία:Βουλευτές εκλεγμένοι με τη Δημοκρατική Ένωση (1956)
Μιχάλης Σαρρής

Ο **Μιχάλης Σαρρής** είναι  Ελληνοκύπριος οικονομολόγος και πολιτικός. Διετέλεσε Υπουργός Οικονομικών της Κύπρου.

## Βιογραφικά στοιχεία
Ο Μιχάλης Σαρρής γεννήθηκε στις 14 Απριλίου 1946 στη Λευκωσία. Ομιλεί, πέρα από την ελληνική, την αγγλική, τη γαλλική, την ισπανική και την πορτογαλική γλώσσα. Απέκτησε πτυχίο οικονομικών από την Οικονομική Σχολή του Λονδίνου και διδακτορικό στα οικονομικά, με εξειδίκευση στη νομισματική και δημοσιονομική θεωρία και πολιτική, από το Πανεπιστήμιο Γουέιν Στέιτ.

Το 1973 εργοδοτήθηκε στο Τμήμα Ερευνών της Κεντρικής Τράπεζας της Κύπρου. Το 1974 εργοδοτήθηκε στην Τράπεζα Κύπρου, έχοντας την ευθύνη για τη δημιουργία μηχανισμού και διαδικασίας αξιολόγησης της οικονομικής και χρηματοοικονομικής βιωσιμότητας των μεγάλων δανειοδοτικών δραστηριοτήτων της τράπεζας.

Την περίοδο 1975-2004 εργοδοτήθηκε στην Παγκόσμια Τράπεζα. Επιπλέον, διετέλεσε μέλος του διοικητικού συμβουλίου της Λαϊκής Τράπεζας.

## Πολιτική διαδρομή
Στις 31 Αυγούστου 2005 διορίστηκε Υπουργός Οικονομικών στην Κυβέρνηση Τάσσου Παπαδόπουλου, θέση στην οποία παρέμεινε έως τις 28 Φεβρουαρίου 2008.

Στις 2 Μαρτίου 2013 διορίστηκε Υπουργός Οικονομικών στην Κυβέρνηση Νίκου Αναστασιάδη. Λίγες μέρες μετά τον διορισμό του κορυφώθηκε η πολιτική κρίση λόγω των οικονομικών προβλήματων που αντιμετώπιζε η Κύπρο, με αποτέλεσμα να παραιτηθεί στις 2 Απριλίου 2013.

## Παραπομπές

## Πηγές
*

|-

|-

Κατηγορία:Υπουργοί Οικονομικών (Κύπρος)
Κατηγορία:Κύπριοι οικονομολόγοι
Κατηγορία:Κύπριοι τραπεζίτες
Κατηγορία:Κυβέρνηση Τάσσου Παπαδόπουλου 2003
Κατηγορία:Κυβέρνηση Νίκου Αναστασιάδη 2013
Οξαφωσφιράνιο

Το **οξαφωσφιράνιο** ή **οξαφωσφακυκλοπροπάνιο** ή **εποξυμεθανοφωσφαμίνη** είναι μια οργανική ετεροκυκλική ένωση με τριμελή δακτύλιο, που αποτελείται από ένα (1) άτομο άνθρακα, ένα (1) άτομο οξυγόνου και ένα (1) άτομο φωσφόρου. Με βάση το χημικό τύπο του, CH3PO, έχει τα ακόλουθα τέσσερα (4) ισομερή θέσης:
# Μεθανοφωσφαμίδιο με σύντομο συντακτικό τύπο HCOPH2.
# Φωσφιδομεθάνιο με σύντομο συντακτικό τύπο CH3PO.
# Φωσφιμινομεθανόλη με σύντομο συντακτικό τύπο HOCH=PH.
# Μεθανυδροξυλοφωσφιμίνη με σύντομο συντακτικό τύπο CH2=POH.

## Παραγωγή

### Από μεθανιμίνη

Με οξείδωση μεθανοφωσφιμίνης από καρβοξυλικό υπεροξύ (RCO3H), παράγεται οξαφωσφιράνιο:

 \mathrm{CH_2=PH + RCO_3H \xrightarrow{} RCOOH +}  **οξαφωσφιράνιο**


### Από μεθανάλη

Με επίδραση αλοφωσφίνης (PH2X) σε μεθανάλη, παράγεται οξαφωσφιράνιο:

 \mathrm{HCHO + PH_2X \xrightarrow{} HX +}  **οξαφωσφιράνιο**


## Παραπομπές και παρατηρήσεις


## Πηγές
* Παπαγεωργίου, Β.Π., Εφαρμοσμένη Οργανική Χημεία, Εκδόσεις Παρατηρητής, Θεσσαλονίκη 2005, ISBN 960-260-342-7
* SCHAUM'S OUTLINE SERIES, «ΟΡΓΑΝΙΚΗ ΧΗΜΕΙΑ», Μτφ. Α. Βάρβογλη, 1999
* «Ασκήσεις και προβλήματα Οργανικής Χημείας» Ν. Α. Πετάση 1982
* Αναστάσιου Βάρβογλη, «Χημεία Οργανικών Ενώσεων», Παρατηρητής, Θεσσαλονίκη 1991
* Καραγκιοζίδη Σ. Πολυχρόνη, «Ονοματολογία Οργανικών Ενώσεων στα Ελληνικά & Αγγλικά» Β΄ Έκδοση Θεσσαλονίκη 1991
* Νικολάου Ε. Αλεξάνδρου, «Γενική Οργανική Χημεία», Εκδόσεις Ζήτη, Θεσσαλονίκη 1985
* Δημητρίου Ν. Νικολαΐδη, «Ειδικά Μαθήματα Οργανικής Χημείας», ΑΠΘ, θεσσαλονίκη 1983
* Νικολάου Ε. Αλεξάνδρου, Αναστάσιου Βάρβογλη, Φαίδωνα Χατζημηχαλάκη, «Εργαστηριακός Οδηγός», Εκδόσεις Ζήτη, Θεσσαλονίκη 1986
* Νικολάου Ε. Αλεξάνδρου, Αναστάσιου Βάρβογλη, Δημητρίου Ν. Νικολαΐδη: «Χημεία Ετεροκυκλικών Ενώσεων», Εκδόσεις Ζήτη, Θεσσαλονίκη 1985
* Διαδικτυακοί τόποι που αναφέρονται στις «Αναφορές και παρατηρήσεις».

Κατηγορία:Οργανικές ετεροκυκλικές ενώσεις
Κατηγορία:Οργανικές ενώσεις με οξυγόνο
Κατηγορία:Οργανικές ενώσεις με φωσφόρο
Κατηγορία:C1
Κατηγορία:Ενώσεις με τριμελή δακτύλιο
Κατηγορία:Κορεσμένες ενώσεις
Κατηγορία:Οξειδάνια
Ανδρέου (αποσαφήνιση)

Με το επώνυμο **Ανδρέου** μπορεί να αναφέρονται:

* Αναστάσιος Ανδρέου (1877-1947), Κύπριος δρομέας.
* Γιώργος Ανδρέου (ποδοσφαιριστής), (γενν. 1936), Έλληνας παλαίμαχος διεθνής ποδοσφαιριστής.
* Γιώργος Ανδρέου, (γενν. 1961), Έλληνας συνθέτης και στιχουργός.
* Δημήτρης Ανδρέου (1941-2008), Κύπριος δημοσιογράφος.
* Ερρίκος Ανδρέου (σκηνοθέτης) (γενν. 1938), Έλληνας σκηνοθέτης ταινιών και τηλεοπτικών σειρών.
* Ερρίκος Ανδρέου (φωτογράφος) (γενν. 1978), Έλληνας φωτογράφος μόδας και βιντεογράφος.
* Ιωάννης Ανδρέου, Έλληνας κολυμβητής και ολυμπιονίκης.
* Κωνσταντίνος Ανδρέου (1917-2007), Έλληνας ζωγράφος και γλύπτης.
* Κώστας Ανδρέου, Έλληνας μουσικοσυνθέτης.
* Ναούμ Ανδρέου (θαν. 1906), Έλληνας πρόκριτος και πράκτορας Α´ τάξης στον Μακεδονικό Αγώνα.
* Χαράλαμπος Ανδρέου (γενν. 1967), Κύπριος παλαίμαχος διεθνής ποδοσφαιριστής.

Κατηγορία:Ελληνικά επώνυμα
Αλεξάνδρου (αποσαφήνιση)

Η ονομασία **Αλεξάνδρου** μπορεί να αναφέρεται σε κάποιο από τα εξής πρόσωπα, ιστορικούς γεωγραφικούς όρους ή γραπτά έργα:

## Ως ελληνικό επώνυμο
* Αλεξάνδρου (αγωνιστής), επώνυμο τουλάχιστον 18 αγωνιστών στην Επανάσταση του 1821
* Άρης Αλεξάνδρου (1922-1978), Ελληνορώσος συγγραφέας και μεταφραστής
* Γεώργιος Αλεξάνδρου (15ος αι.), λόγιος ιερέας από τα Χανιά
* Νεκτάριος Αλεξάνδρου (γενν. 1983), Κύπριος ποδοσφαιριστής
* Νικόλαος Αλεξάνδρου (1931-1995), καθηγητής της Οργανικής Χημείας στο Α.Π.Θ. 
* Τζέιμς Αλεξάνδρου (γενν. 1985), Αγγλοκύπριος ηθοποιός

## Ως παρώνυμο
* *[[Αλεξάνδρου Ανάβαση]]*, ιστορικό έργο του Φλάβιου Αρριανού
* Αλεξάνδρου Αρχιπέλαγος (ή Αρχιπέλαγος Αλεξάντερ), αρχιπέλαγος της Αλάσκας
* Αλεξάνδρου βωμοί, βωμοί και η περιοχή όπου τους έστησε ο Μέγας Αλέξανδρος (;) σε βουνό της Ινδίας
* Αλεξάνδρου Α΄ Γη ή Νήσος, μεγάλη νήσος της Ανταρκτικής
* Αλεξάνδρου Διώρυγα, άλλη ονομασία της Διώρυγας της Λευκάδας
* Αλεξάνδρου Καλαμίτσι, χωριό του Νομού Χανίων
* Αλεξάνδρου Κλίμαξ, ατραπός στην Κοιλάδα των Τεμπών
* Κτήμα Αλεξάνδρου, παλαιός οικισμός που ενσωματώθηκε στον Δήμο Αιγάλεω
* Αλεξάνδρου λιμένας, αρχαίος λιμένας και ελληνιστική αρχαιολογική θέση στο Πακιστάν
* Αλεξάνδρου ναός, αρχαίος ναός στην πόλη Άρκη του Λιβάνου
* Αλεξάνδρου νήσος, αρχαία ονομασία νήσου στην είσοδο του Περσικού Κόλπου
* Αλεξάνδρου όρμος, ή Όρμος Δρεπάνου, όρμος της Λευκάδας
* Αλεξάνδρου Οροσειρά, παλαιά ονομασία της Οροσειράς του Καυκάσου
* Αλεξάνδρου Πανδοχείον, θέση στον δρόμο από τις Σάρδεις προς την Έφεσο
* Αλεξάνδρου Παρεμβολή, αρχαία περιοχή στη Λιβύη
* Αλεξάνδρου Πύργος, τοποθεσία στην αρχαία Θεσσαλία
* Αλεξάνδρου Σκηναί, αρχαία ονομασία παράκτιας τοποθεσίας της Συρίας
* Αλεξάνδρου Στήλαι, αρχαία ονομασία βουνού της Σαρματίας
* Αλεξάνδρου Στρατόπεδον, τοποθεσία στην αρχαία Αίγυπτο
* *[[Αλεξάνδρου συμπόσιο]]*, ποίημα (1697) του Τζων Ντράυντεν, θεωρούμενο ως ένα από τα καλύτερα που γράφηκαν ποτέ στην αγγλική γλώσσα
* Αλεξάνδρου ύφαλος, ύφαλος του Αμβρακικού Κόλπου στο Ιόνιο Πέλαγος
* Αλεξάνδρου Χάνι, οικισμός της Κρήτης
* Αλεξάνδρου Χάραξ, περιοχή στις Κελαινές της Φρυγίας, όπου είχε στρατοπεδεύσει ο Μέγας Αλέξανδρος
Άβας ο Τρωαδίτης

Ο **Άβας ο Τρως**, ή **Άβας ο Τρωαδίτης** σύμφωνα με την Ελληνική Μυθολογία ήταν σπουδαίος μαχητής κατά τον Τρωικό Πόλεμο

Φέρεται ως γιος του Ευρυδάμαντος και αδελφός του Πολυίδη. Συμμετέχοντας στον πόλεμο σκοτώθηκε από τον Διομήδη. (*[[Ιλιάδα]]* Ε 148).

## Πηγές
* Εγκυκλοπαίδεια Πάπυρος Larousse Britannica τομ.1ος, σελ.57

Κατηγορία:Πρόσωπα της ελληνικής μυθολογίας
Κατηγορία:Τρωικός Πόλεμος
Κατηγορία:Τρώες
Άβας ο Ευβοεύς

Σύμφωνα με την Ελληνική Μυθολογία ο  **Άβας ο Ευβοεύς** ήταν βασιλιάς της Εύβοιας με καταγωγή από την Θράκη. Ο Άβας ήταν ο επώνυμος ήρωας και βασιλεύς των Αβάντων που φέρονταν να κατοίκησαν πρώτοι την Εύβοια, καλούμενη εξ αυτού Αβαντίδα, αμέσως μετά τον κατακλυσμό του Δευκαλίωνα. Ο Άβας ο Ευβοεύς φέρεται ως γιος του θεού Ποσειδώνα και της Νύμφης Αρέθουσας. Ο μύθος αυτός αποτελεί προσωποποίηση των διαφόρων μυθικών παραδόσεων περί της καθόδου των Αβάντων και της θαρραλέας εγκατάστασής τους ακόμα και σε παράλιους χώρους και νήσους μετά τον κατακλυσμό του Δευκαλίωνα. Σημειώνεται ότι με το όνομα Αρέθουσα φερόταν η μεγάλη πηγή γλυκού νερού της αρχαίας Χαλκίδας. Μια άλλη πρόσφατη Αθηναϊκή παράδοση παρουσιάζει τον Άβαντα ως απόγονο του Μητίονα του γιου του Ερεχθέως, ο γιος του ήταν ο Χαλκώδων.

## Παραπομπές



## Πηγές

*Εγκυκλοπαίδεια Πάπυρος Larousse Britannica τομ.1ος, σελ.57

Κατηγορία:Πρόσωπα της ελληνικής μυθολογίας
Άβας ο Κένταυρος

Σύμφωνα με την Ελληνική Μυθολογία το όνομα  **Άβας** έφερε και ένας εκ των Κενταύρων. 

Πρόκειται για τον φερώνυμο ως γιο του Ιξίονος και της Νεφέλης. Ο Άβας ο Κένταυρος ήταν καλεσμένος στους επεισοδιακούς γάμους του Πειρίθου, του βασιλέως των Λαπιθών, όπου και έλαβε μέρος στη μάχη που επακολούθησε (Οβιδίου *«Μεταμορφώσεις»*, ΧΙΙΙ 306).

## Πηγές
* Εγκυκλοπαίδεια Πάπυρος Larousse Britannica τομ.1ος, σελ.57

Κατηγορία:Πρόσωπα της ελληνικής μυθολογίας
Κατηγορία:Κένταυροι
2660 Βάσερμαν

Ο **Βάσερμαν (Wasserman)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,10. Ανακαλύφθηκε το 1982 από τον Αμερικανό αστρονόμο Έντουαρντ Μπόουελ, που παρατηρούσε από την Άντερσον Μέσα (σταθμός του Αστεροσκοπείου Λόουελ), και πήρε το όνομά του προς τιμή του συμπατριώτη του αστρονόμου Λώρενς Χάρβεϋ Βάσερμαν (*Lawrence Harvey Wasserman*).

## Φυσικά χαρακτηριστικά
Η μέση διάμετρος του Βάσερμαν εκτιμάται σε 10,35 ± 0,9 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,238 ± 0,048.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Βασερμαν
2661 Μπυντζόφσκι

Ο **Μπυντζόφσκι (Bydžovský)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,3. Ανακαλύφθηκε το 1982 από την Τσέχα αστρονόμο Ζντένκα Βάβροβα, που παρατηρούσε από το Αστεροσκοπείο Κλετ της Τσεχίας, και πήρε το όνομά του προς τιμή του Τσέχου μαθηματικού Μποχουμίλ Μπυντζόφσκι (*Bohumil Bydžovský*, 1880-1969).

## Φυσικά χαρακτηριστικά
Τα φυσικά χαρακτηριστικά του Μπυντζόφσκι είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Μπυντζοφσκι
2662 Καντίνσκι

Ο **Καντίνσκι (Kandinsky)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 14,4. Ανακαλύφθηκε το 1960 από τον Ολλανδοαμερικανό αστρονόμο Τομ Γκέρελς, που παρατηρούσε από το Αστεροσκοπείο του Πάλομαρ, καθώς και από το ζεύγος Ολλανδών αστρονόμων Κορνέλις Γιοχάνες βαν Χούτεν και Ίνγκριντ βαν Χούτεν-Γκρένεβελντ, και πήρε το όνομά του προς τιμή του Ρώσου ζωγράφου Βασίλι Καντίνσκι.

## Φυσικά χαρακτηριστικά
Τα φυσικά χαρακτηριστικά του Καντίνσκι είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Καντινσκι
Ιωάννης ντε Τουρναί

Ο **Ιωάννης ντε Τουρναί** (*Jean de Tournay*) υπήρξε πιθανότατα τιτουλάριος βαρώνος των Καλαβρύτων, αφού η έδρα της βαρωνίας είχε περάσει στα χέρια των Βυζαντινών κατά την περίοδο που βαρώνος των Καλαβρύτων ήταν ο Γοδεφρείδος ντε Τουρναί . Στις πηγές αναφέρεται ως «ο πιο γενναίος άνδρας σε όλον το Μορέα»». Το 1292 συμμετείχε σε μια επίθεση εναντίον του Καταλανού Ναυάρχου Ρογήρου ντε Λούρια κοντά στο Ναυαρίνο, όπου και συνελήφθη αιχμάλωτος. Απελευθερώθηκε, όμως, σύντομα μετά από παρέμβαση της πριγκίπισσας Ισαβέλλας Βιλεαρδουίνου, η οποία και κατέβαλε τους Καταλανούς 4.000 πέρπυρα ως λύτρα.

Η σύζυγός του, της οποίας δεν γνωρίζουμε το όνομα, ήταν κόρη του κόμη της Κεφαλληνίας Ριχάρδου Ορσίνι.

## Παραπομπές


Κατηγορία:Βαρώνοι του Πριγκιπάτου της Αχαΐας
Κατηγορία:Βαρωνία των Καλαβρύτων
Κατηγορία:Βαρωνία της Γρίτσαινας
Self Entitled

To **Self Entitled** είναι το δωδέκατο άλμπουμ απο το πανκ συγκρότημα NOFX. Κυκλοφόρησε στις 11 Σεπτεμβρίου του 2012 από την Fat Wreck Chords.Για να γραφτεί χρειάστηκε περισσότερο από ένας χρόνος αλλά η ηχογράφηση κράτησε 1,5 εβδομάδα.Παραγωγός ήταν ο Bill Stevenson, παραγωγός των Wolves in Wolves' Clothing (2006) και Coaster (2009).
Σε συνέντευξη με την ιστοσελίδα Punk News τον Οκτώβριο του 2012, ο Fat Mike είπε ότι ηχογράφησαν 18 τραγούδια, μα μόνο 12 μπήκαν στο άλμπουμ.

## Τραγούδια
1.	"72 Hookers"  	3:36

2.	"I Believe in Goddess"  	1:34

3.	"Ronnie & Mags"  	2:09

4.	"She Didn't Lose Her Baby"  	2:56

5.	"Secret Society"  	2:53

6.	"I, Fatty"  	1:36

7.	"Cell Out"  	2:02

8.	"Down with the Ship"  	2:23

9.	"My Sycophant Others"  	2:46

10.	"This Machine Is 4"  	2:07

11.	"I've Got One Jealous Again, Again"  	3:02

12.	"Xmas Has Been X'ed"  	2:43

Συνολική διάρκεια : 29:47

## Singles
"My Stepdad's a Cop and My Stepmom's a Domme" Κυκλοφορία: 19 Ιουνίου 2012(με νέα τραγούδια)

"Ronnie & Mags" Κυκλοφορία: 14 Αυγούστου  2012

"Xmas Has Been X'ed" Κυκλοφορία:15 Ιανουαρίου 2013

## Συντελεστές
* Fat Mike – φωνή, μπάσο
* 
* Eric Melvin – κιθάρα, φωνητικά
* 
* El Hefe – κιθάρα, φωνητικά
* 
* Erik Sandin – ντραμς, κρουστά

## Εξωτερικοί σύνδεσμοι
Κριτική στο AllMusic

Κατηγορία:Δισκογραφία των NOFX
Κατηγορία:Άλμπουμ του 2012
Χειμερινοί Ολυμπιακοί Αγώνες 1944

Οι **Χειμερινοί Ολυμπιακοί Αγώνες του 1944**, θα ήταν γνωστοί και ως **5οι Χειμερινοί Ολυμπιακοί Αγώνες**, ήταν μία διεθνής αθλητική διοργάνωση προγραμματισμένη να διεξαχθεί στην περιοχή Κορτίνα Ντ' Αμπέτσο της Ιταλίας τον Φεβρουάριο του 1944.

Η Κορτίνα επιλέχθηκε να διοργανώσει τους Αγώνες στις 9 Ιουνίου 1939, έναντι του Μόντρεαλ και του Όσλο. Η διοργάνωση όμως ματαιώθηκε το 1941 εξαιτίας του Β' Παγκόσμιου Πολέμου.

Τελικά, οι 5οι Χειμερινοί Ολυμπιακοί Αγώνες έλαβαν χώρα στο Σανκτ Μόριτς της Ελβετίας το 1948, ενώ ένα χρόνο αργότερα η Κορτίνα Ντ' Αμπέτσο επιλέχθηκε να διοργανώσει τους Χειμερινούς Αγώνες του 1956.

## Διαδικασία επιλογής

## Δείτε επίσης
* Χειμερινοί Ολυμπιακοί Αγώνες
* Ολυμπιακοί Αγώνες
* Διεθνής Ολυμπιακή Επιτροπή
* Άλλοι Αγώνες που ματαιώθηκαν λόγω πολέμου: 
** Θερινοί Ολυμπιακοί Αγώνες 1916
** Θερινοί Ολυμπιακοί Αγώνες 1940
** Χειμερινοί Ολυμπιακοί Αγώνες 1940
** Θερινοί Ολυμπιακοί Αγώνες 1944

1944
Κατηγορία:Ματαιωμένοι Ολυμπιακοί Αγώνες
Κατηγορία:Πολυαθλητικές διοργανώσεις το 1944
Κατηγορία:Αθλητισμός στην Ιταλία
Χειμερινοί Ολυμπιακοί Αγώνες 1940

Οι **Χειμερινοί Ολυμπιακοί Αγώνες του 1940**, που επρόκειτο να αποτελέσουν τους **5ους Χειμερινούς Ολυμπιακούς Αγώνες**, ήταν μία διεθνής αθλητική διοργάνωση προγραμματισμένη να διεξαχθεί στο Σαππόρο της Ιαπωνίας το διάστημα 3-12 Φεβρουαρίου του 1940. 

## Ακολουθία γεγονότων
Το Σαππόρο επιλέχθηκε να διοργανώσει την πέμπτη έκδοση Χειμερινών Ολυμπιακών Αγώνων στις 9 Ιουνίου του 1937, όμως η Ιαπωνία επέστρεψε το χρίσμα πίσω στη Διεθνή Ολυμπιακή Επιτροπή τον Ιούλιο του 1938, λόγω του ξεσπάσματος του Δεύτερου Σινοϊαπωνικού Πολέμου ένα χρόνο νωρίτερα. 

Η ΔΟΕ αποφάσισε στις 18 Ιουλίου του ίδιου έτους να αναθέσει τη διοργάνωση των Αγώνων στο Σανκτ Μόριτς της Ελβετίας, που είχε διοργανώσει και τους Αγώνες του 1928. Όμως και πάλι η διοργάνωση επιστράφηκε, καθώς προέκυψαν αντιπαραθέσεις ανάμεσα στην Ελβετική Οργανωτική Επιτροπή και τη ΔΟΕ.

Στις 9 Ιουνίου 1939, η ΔΟΕ επέλεξε ως διοργανώτρια τη Γερμανία και συγκεκριμένα την περιοχή Γκάρμις-Παρτενκίρχεν, η οποία είχε ήδη φέρει εις πέρας τη διοργάνωση των Αγώνων του 1936. Έτσι, προγραμματίστηκε να φιλοξενήσει και αυτούς τους Αγώνες το διάστημα 2-11 Φεβρουαρίου 1940. Τρεις μήνες αργότερα, την 1η Σεπτεμβρίου, η Γερμανία εισέβαλε στην Πολωνία, γεγονός που σηματοδότησε την έναρξη του Β' Παγκοσμίου Πολέμου και οι Αγώνες μοιραία ματαιώθηκαν.

Την ίδια τύχη είχαν αργότερα και οι Αγώνες του 1944, που είχαν ανατεθεί στην περιοχή Κορτίνα Ντ' Αμπέτσο της Ιταλίας. Από τότε, το Σανκτ Μορίτς διοργάνωσε τους Αγώνες του 1948, η Κορτίνα Ντ' Αμπέτσο τους Αγώνες του 1956 και το Σαππόρο αυτούς του 1972. Η Γερμανία δεν έχει επιλεγεί ακόμη να διοργανώσει ξανά τους Αγώνες.

## Δείτε επίσης
* Χειμερινοί Ολυμπιακοί Αγώνες
* Ολυμπιακοί Αγώνες
* Άλλοι Αγώνες που ματαιώθηκαν λόγω πολέμου: 
** Θερινοί Ολυμπιακοί Αγώνες 1916
** Θερινοί Ολυμπιακοί Αγώνες 1940
** Θερινοί Ολυμπιακοί Αγώνες 1944
** Χειμερινοί Ολυμπιακοί Αγώνες 1944

1940
Κατηγορία:Ματαιωμένοι Ολυμπιακοί Αγώνες
Κατηγορία:Πολυαθλητικές διοργανώσεις το 1940
Κατηγορία:Αθλητισμός στην Ιαπωνία
Φουκώ

Το επώνυμο **Φουκώ** μπορεί να αναφέρεται στα εξής πρόσωπα:

*Ζαν Μπερνάρ Λεόν Φουκώ, Γάλλο φυσικό (18 Σεπτεμβρίου 1819 − 11 Φεβρουαρίου 1868).
**Εκκρεμές του Φουκώ, πείραμα του ομώνυμου φυσικού.
*Μισέλ Φουκώ (15 Οκτωβρίου 1926 − 25 Ιουνίου 1984), Γάλλο φιλόσοφο, συγγραφέα, ψυχολόγο και ψυχοπαθολόγο.

## Στην αστρονομία

* Στον αστεροειδή **5668 Φουκώ** (Foucault), που ανακαλύφθηκε το 1984.
* Στον κρατήρα **Φουκώ** (Foucault) στο βόρειο ημισφαίριο της Σελήνης.
Ιωάννης Ανθόπουλος

Ο **Ιωάννης Ανθόπουλος** (Τριανταφυλλιά Σερρών, 1949) είναι Έλληνας πολιτικός.

## Βιογραφία
Γεννήθηκε το 1949 στην Τριανταφυλλιά Βισαλτίας του νομού Σερρών. Σπούδασε νομικά και οικονομικά στο Αριστοτέλειο Πανεπιστήμιο Θεσσαλονίκης. Εργάστηκε ως δικηγόρος αλλά και ως δημοσιογράφος σε εφημερίδες της Θεσσαλονίκης, ενώ από το 1976 εξέδιδε και την εφημερίδα «Η Φωνή του Αγρότη» για λογαριασμό του Αγροτικού Συλλόγου Σερρών.

Από το 1975 ήταν μέλος της κομματικής οργάνωσης δικηγόρων του ΠΑΣΟΚ Θεσσαλονίκης και τα χρόνια 1984-1989 συμμετείχε στο Διοικητικό Συμβούλιο του Δικηγορικού Συλλόγου Θεσσαλονίκης (ΔΣΘ).

Ήταν βουλευτής Σερρών με το ΠΑΣΟΚ από το 1989 έως το 2004. Το ίδιο διάστημα διετέλεσε υφυπουργός Εθνικής Παιδείας και Θρησκευμάτων (1993-1994 και 1996-2000), καθώς και υφυπουργός Εθνικής Οικονομίας (1994-1996).

## Δικαστήριο
Το 2013 ο Ανθόπουλος έδωσε κατάθεση για υπόθεση τοκογλυφίας, καθώς επιχειρηματίας της περιοχής των Σερρών τον κατήγγειλε ότι συμμετείχε σε κύκλωμα εκβιαστών. Ο ίδιος αρνήθηκε όλες τις κατηγορίες και η υπόθεση δεν έχει τελεσιδικήσει. Ο ανακριτής μετά την απολογία του έκρινε ότι πρέπει να αφεθεί ελεύθερος, αλλά του απαγορεύτηκε η έξοδος από τη χώρα και υποχρεώθηκε να καταβάλει χρηματική εγγύηση.

Στις 5 Δεκεμβρίου 2018 ο Ανθόπουλος καταδικάστηκε σε κάθειρξη 15 ετών, με αναστολή η οποία θα διαρκέσει έως την εκδίκαση της έφεσης, από το Τριμελές Εφετείο Κακουργημάτων Καβάλας. Ο ίδιος καταδικάστηκε για συνέργεια σε τοκογλυφία και νομιμοποίηση εσόδων από παράνομη δραστηριότητα και οι τρεις συγκατηγορούμενοί του κηρύχτηκαν ομόφωνα ένοχοι για το αδίκημα της τοκογλυφίας κατ’ επάγγελμα και κατ’ εξακολούθηση. Ακόμη το δικαστήριο διέταξε την κατάσχεση περιουσίας των κατηγορουμένων για συνολικό ποσό 7,4 εκατ. ευρώ, από το οποίο 1,7 εκατ. αφορά τον Ανθόπουλο.

## Παραπομπές
 

Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Σερρών
Κατηγορία:Έλληνες υφυπουργοί Εθνικής Παιδείας και Θρησκευμάτων
Κατηγορία:Έλληνες υφυπουργοί Εθνικής Οικονομίας
Κατηγορία:Έλληνες δημοσιογράφοι του 20ού αιώνα
Κατηγορία:Έλληνες δημοσιογράφοι του 21ου αιώνα
Αποστολική διαδοχή

Η **Αποστολική διαδοχή** είναι η μέθοδος με την οποία διεξάγεται η διακονία της Χριστιανικής Εκκλησίας που προέρχεται από τους αποστόλους με μια συνεχόμενη διαδοχή, η οποία συνήθως συνδέεται με τον ισχυρισμό ότι η διαδοχή γίνεται μέσω μιας σειράς επισκόπων. Αυτή η σειρά θεωρείτο αρχικά ως εκείνη των επισκόπων μιας συγκεκριμένης έδρας που ιδρύθηκε από έναν ή περισσότερους από τους αποστόλους, αλλά γενικά σήμερα έχει γενικά την σημασία μιας σειράς επισκόπων, ασχέτως έδρας, έκαστος των οποίων είναι χειροτονημένος από άλλους επισκόπους οι οποίοι είναι παρομοίως χειροτονημένοι σε μια διαδοχή που ανάγεται στους αποστόλους.

Η αποστολική διαδοχή "μπορεί επίσης να γίνει κατανοητή ως η συνέχεια στην δογματική διδασκαλία από την εποχή των αποστόλων μέχρι σήμερα"

## Σημασίες

Ο Μάικλ Ράμσεϊ (Αρχιεπίσκοπος του Καντέρμπουρι 1961-1974), περιέγραψε αυτές τις σημασίες της "αποστολικής διαδοχής":
# Ένας επίσκοπος που διαδέχεται έναν άλλο στην ίδια έδρα σήμαινε ότι υπήρχε μια συνέχεια της διδασκαλίας: "ενώ η Εκκλησία ως σύνολο είναι το σκάφος μέσα στο οποίο διαχέεται η αλήθεια, οι Επίσκοποι είναι ένα σημαντικό όργανο στην εκτέλεση αυτής της αποστολής".
# Οι επίσκοποι ήταν επίσης διάδοχοι  των αποστόλων με την έννοια ότι "οι *ενέργειες* του κηρύγματος, της διακυβέρνησης και της χειροτονίας ήταν ίδιες με αυτές που είχαν εκτελέσει οι Απόστολοι".
# Χρησιμοποιείται επίσης για να σημάνει ότι "η χάρη μεταδίδεται από τους Αποστόλους με κάθε γενεά επισκόπων μέσω της επιβολής των χειρών".
Προσθέτει ότι αυτό το τελευταίο έχει υπάρξει αμφιλεγόμενο με την έννοια ότι έχουν υπάρξει ισχυρισμοί ότι αυτή η όψη του δόγματος δεν έχει βρεθεί πριν την εποχή του Αυγουστίνου της Ιππώνος, ενώ άλλοι ισχυρίζονται ότι είναι αυτονόητο στην Εκκλησία του δεύτερου και του τρίτου αιώνα.

## Σημειώσεις και παραπομπές


## Πηγές και εξωτερικοί σύνδεσμοι
* Against Heresies, Online-text, Irenaeus, *[[On the Detection and Overthrow of the So-Called Gnosis|Against Heresies]]*
* Apostolicity in the Catholic Encyclopedia
* Discussion of the Papacy  by Scott Hahn
* "Was Wesley Ordained By Bishop Erasmus?" ''The Methodist Quarterly Review'' (1878)

Κατηγορία:Χριστιανικός κλήρος
Λεβάντες (άνεμος)

Ο **Λεβάντες**, στην αρχαία ελληνική γνωστός ως ο τοπικός άνεμος **Απηλιώτης**, πρόκειται για ανατολικό άνεμο που πνέει στη δυτική Μεσόγειο θάλασσα και στη βόρεια Γαλλία.

## Όροι
Ο όρος *λεβάντες* προέρχεται από την ισπανική λέξη *Levante*, που σημαίνει ανατολή. Η άλλη του ονομασία, *απηλιώτης* είναι ελληνική, και προέρχεται από τις λέξεις *από* και *ήλιος*, δηλαδή ο άνεμος ο οποίος φυσάει από εκεί που βγαίνει ο ήλιος, την ανατολή.

## Ναυτιλία
Στη ναυτιλία, με το όνομα *Απηλιώτης* χαρακτηρίζεται ιδιαίτερα η διεύθυνση του αζιμούθ των 90 μοιρών. Συνεπώς όταν γίνεται αναφορά στο παραπάνω αζιμούθ ως προς το σημείο ορίζοντος, εννοείται η Ανατολή, όταν γίνεται αναφορά στον άνεμο που πνέει από το ίδιο σημείο, εννοείται ο Απηλιώτης ή Ανατολικός. Και οι δύο όροι (Ανατολή – Απηλιώτης) συμβολίζονται με το ελληνικό κεφαλαίο γράμμα Α. Αυτό είχε ως συνέπεια, επειδή πολλές φορές παρατηρείται σύγχυση των δύο εννοιών, να έχουν καθιερωθεί σήμερα ως ταυτόσημες.

Ο Απηλιώτης χαρακτηρίζεται «αληθής» όταν το «αζιμούθ των 90 μοιρών» υπολογίζεται από τον αληθή Βορρά και «μαγνητικός» όταν υπολογίζεται από τον μαγνητικό Βορρά της (μαγνητικής) πυξίδας.

Ο όρος *λεβάντες* χρησιμοποιείται στη ναυτική διάλεκτο από την αντίστοιχη χρήση του ισπανικού όρου *Levante*.

## Εξωτερικοί σύνδεσμοι
*Γενικά περί ανέμων
*Οι άνεμοι έχουν ονόματα

## Δείτε επίσης

*Ημικύκλιο του Απηλιώτη ή (Ημικύκλιον Απηλιώτου)

 

Κατηγορία:Άνεμοι
Κατηγορία:Ναυτική ορολογία
Κατηγορία:Τοπογραφία
Κατηγορία:Χαρτογραφία
Κατηγορία:Μετεωρολογία
Βεδισμός

Ο **Βεδισμός** (ή θρησκεία της Βέδα) ήταν παλαιά θρησκεία των Ινδών, μέχρι την εμφάνιση και επικράτηση του βραχμανισμού, αποτελώντας στην ουσία την πρωτόγονη μορφή του τελευταίου. Εκείνη την περίοδο συντάσσονται οι τέσσερις συλλογές (samhitas) των ιερών ύμνων των Ινδο-αρίων, που είναι γνωστές με το όνομα Βέδες (Veda) και αποτελούν τα αρχαιότερα φιλολογικά μημεία της Ινδίας. Γι' αυτό η περίοδος αυτή ονομάζεται και περίοδος Samhitas. Οι Βέδες μέχρι και σήμερα είναι το ιερό βιβλίο των Ινδών.

Το βασικό γνώρισμά της ήταν η λύτρωση του ανθρώπου, μέσω των πράξεων, των έργων και όχι της θεωρίας και της γνώσης.

Κατηγορία:Ινδουισμός
Γάλβας

Ο **Σέρβιος Σουλπίκιος Γάλβας** (*Servius Sulpicius Galba*, 24 Δεκεμβρίου 3 π.Χ. - 15 Ιανουαρίου 69) ήταν Ρωμαίος αυτοκράτορας για επτά μήνες από το 68 έως το 69 μ.Χ. Ήταν κυβερνήτης της Ταρρακωνησίας και κατέλαβε το θρόνο μετά την αυτοκτονία του Νέρωνα.

Γεννημένος σε μια πλούσια οικογένεια, ο Γάλβας ήταν ικανός στρατιωτικός κατά το πρώτο μισό του 1ου αιώνα μ.Χ. Αποσύρθηκε κατά τη διάρκεια της βασιλείας του Νέρωνα αλλά αργότερα του ανατέθηκε η κυβέρνηση της Ταρρακωνησίας. Ήταν ο πρώτος αυτοκράτορας του Έτους των Τεσσάρων Αυτοκρατόρων και ο τελευταίος αυτοκράτορας που γεννήθηκε τον 1ο αιώνα π.Χ.

## Βιογραφία
Ο Γάλβας γεννήθηκε κοντά στην Τερατσίνα, "στ' αριστερά καθώς πηγαίνετε στο Φόντι", σύμφωνα με τα λόγια του Σουητώνιου. Σε ηλικία 20 ετών ήταν πραίτορας. Αργότερα έγινε Διοικητής της Ακουιτανίας και Ύπατος το 33 μ.Χ. Λόγω των επιτυχιών του στις στρατιωτικές αποστολές διορίστηκε  Ανθύπατος της Αφρικής από τον Κλαύδιο και μετέπειτα Διοικητής της Ταρρακωνησίας της Ισπανίας από τον Νέρωνα.

Με την αυτοκτονία του Νέρωνα, ανακηρύχθηκε ντε φάκτο Αυτοκράτορας  από τα στρατεύματα της Ισπανίας. Αμέσως τον αναγνώρισαν ως Αυτοκράτορα οι υπόλοιπες στρατιωτικές μονάδες και η Σύγκλητος. Με την ανάρρηση του στο Θρόνο οι πρώτες του ενέργειες, αναλώθηκαν στο να ευεργετήσει τους φίλους του και να καταδιώξει τους εχθρούς του, εντός της αυτοκρατορίας.
Κατ´ αρχάς αρνήθηκε το donativum στους πραιτωριανούς, λέγοντας πως κατατάσσει τους στρατιώτες του και δεν τους εξαγοράζει. Ως διάδοχό του όρισε τον Γάιο Πίσωνα Λικιανό, γνωστό συντηρητικό και αφοσιωμένο στην αυστηρότητα των ηθών.

Οι πραιτωριανοί, λόγω των οικονομικών περιορισμών που τους επέβαλλε εξεγέρθηκαν και ανακήρυξαν Αυτοκράτορα τον Μάρκο Σάλβιο Όθωνα, ενώ ο Γάλβας δολοφονήθηκε.

## Γενεαλογία

## Παραπομπές


## Πηγές
* *Εγκυκλοπαίδεια Πάπυρος Λαρούς Μπριτάννικα, τόμος 16, σελίδα 57*

## Εξωτερικοί σύνδεσμοι

*Galba.net: researching Galba's heritage
*Life of Galba (Suetonius; English translation and Latin original)
*Life of Galba (Plutarch; English translation)
*Cassius Dio, Book&nbsp;63
*Galba at RomansOnline 
* Biography at De Imperatoribus Romanis

Κατηγορία:Ρωμαίοι αυτοκράτορες
Κατηγορία:ΛΟΑΤ πρόσωπα της Αρχαιότητας
Φωτολίβος Δράμας

Το **Φωτολίβος** είναι χωριό του δήμου Προσοτσάνης, της Περιφερειακής Ενότητας Δράμας.

## Γενικά στοιχεία
Το Φωτολίβος αποτελείται από τρεις συνοικισμούς: τον Σταθμό, το Τσιφλίκι και το Λαζοχώρι. Βρίσκεται κοντά στην ανατολική όχθη του Αγγίτη και 14 χιλιόμετρα νοτιοδυτικά της Δράμας και 45 χιλιόμετρα νοτιοανατολικά των Σερρών. Στο Φωτολίβος υπάρχει ΚΕΠ του Δήμου Προσοτσάνης.

Στην περιοχή του Φωτολίβους έχει βρεθεί προϊστορικός οικισμός. Ο σύγχρονος οικισμός αναπτύχθηκε κατά τη διάρκεια της Τουρκοκρατίας ως τσιφλίκι Ελιά Μπέη που αγοράστηκε από την κεντρική διοίκηση. Το χωριό ονομάζονταν *Φωτίλοβο* ή *Φωτέλιγγο* ή *Φωτολείβος*. Έως το 1864 στο τσιφλίκι καλλιεργούνταν αποκλειστικά βαμβάκι, ενώ από τότε και έπειτα η καλλιέργεια καπνού επικράτησε. Στο τσιφλίκι εργάζονταν κυρίως Τούρκοι και χριστιανοί Τσιγγάνοι. Υπήρχαν και 40-45 οικογένειες Ελλήνων που ήταν ενοικιαστές χωραφιών, ενώ κατά τους χειμερινούς μήνες ξεχειμάζαν και ορισμένες οικογένειες Βλάχων ποιμένων. Το 1922 το τσιφλίκι Φωτολίβους 16.500 στρεμμάτων περιήλθε στο Ελληνικό κράτος και το διένειμε σε ακτήμονες πρόσφυγες από τη Μ. Ασία, την Ανατολική Θράκη, τη Κωνσταντινούπολη, τον Πόντο και την Βιθυνία *([[Κίζδερβεντ]])*. Το χωριό είχε ονομαστεί επίσης **Νέα Ταρσός**, από τους Μικρασιάτες πρόσφυγες που εγκαταστάθηκαν εκεί για να τους θυμίζει τη γενέτειρά τους, την Ταρσό της Μικράς Ασίας. Από το Φωτολίβος διέρχεται η Σιδηροδρομική γραμμή Θεσσαλονίκης - Αλεξανδρουπόλεως.

Σήμερα στο Φωτολίβος δραστηριοποιείται ο *«Πολιτιστικός Σύλλογος Φωτολίβους»*. Κάθε χρόνο την καθαρά Δευτέρα διοργανώνεται Γιορτή Φασολάδας, ενώ εκδηλώσεις πραγματοποιούνται και κατά το πανηγύρι του χωριού του Προφήτη Ηλία. Την τελευταία Κυριακή του Αυγούστου πραγματοποιείται η *Γεωργική έκθεση και γιορτή βαμβακιού*.

Επίσης στο Φωτολίβος εδρεύει ο αθλητικός σύλλογος *«Γυμναστικός Σύλλογος Άρης Φωτολίβους»* που ιδρύθηκε το 1947 και δραστηριοποιείται στο άθλημα του ποδοσφαίρου, μετέχοντας στα πρωταθλήματα της Ε.Π.Σ. Δράμας. Έχει πλήθος συμμετοχών στην κορυφαία κατηγορία του πρωταθλήματος Ε.Π.Σ. Δράμας, με πιο αξιοσημείωτη την παρουσία του επί 15 συνεχή χρόνια από το 1992 έως το 2007. Επίσης έχει 2 συμμετοχές στον τελικό του κυπέλλου Ε.Π.Σ. Δράμας, αμφότερα με αντίπαλο τον Πανδραμαϊκό, το 1999 γνωρίζοντας την ήττα και το 2015, όπου νικώντας με 1-4 αναδείχθηκε κυπελλούχος.

## Παραπομπές


## Εξωτερικοί σύνδεσμοι
* Σιδηροδρομικός Σταθμός Φωτολίβους
* Ιστορικά τεκμήρια, Φωτογραφική έκθεση, ''Ο φούρνος του Φωτολίβους'' 
* Greece Guide4World, Φωτολίβος
* Πολιτιστικός Σύλλογος Φωτολίβους
* Δήμος Προσοτσάνης

Κατηγορία:Χωριά της περιφερειακής ενότητας Δράμας
Κατηγορία:Δήμος Προσοτσάνης
Ιωάννης Ατσαγιόλι

Με το όνομα **Ιωάννης Ατσαγιόλι** είναι γνωστοί οι:

* Ιωάννης Γ΄ Ατσαγιόλι, Λατίνος Αρχιεπίσκοπος Πάτρας και πολιτικός διοικητής Βαρώνος της Πάτρας την περίοδο 1360-1363
* Ιωάννης Ατσαγιόλι (Αρχιεπίσκοπος Θήβας), Λατίνος Αρχιεπίσκοπος Θήβας
* Ιωάννης Ατσαγιόλι (επίσκοπος), Λατίνος επίσκοπος Κεφαλλονιάς
* Ιωάννης Ατσαγιόλι (ποντεστά), διοικητής της πόλης Πιστόια της Ιταλίας το 1510
NOFX (2011 EP)

To **NOFX** είναι ένα EP από τους NOFX. Κυκλοφόρησε στις 2 Αυγούστου 2011 από την Fat Wreck Chords και αποτελείται από διασκευές τραγουδιών από hardcore punk συγκροτήματα.Το EP ανακοινώθηκε το 2009 ,πριν την κυκλοφορία του Coaster.

Το EP έχει 9 τραγούδια που γράφτηκαν από Αμερικάνικα hardcore συγκροτήματα από τα 1980s. Το άλμπουμ εκτός από το εξώφυλλό είναι λευκό και δεν γράφει καμία πληροφορία για τα τραγούδια. Ο τραγουδιστής Fat Mike το 2009 ανέφερε ότι το EP θα είχε τραγούδια από τους Necros, Social Unrest και Stretch Marks.Το 2011, ο ίδιος ανέφερε ότι το EP θα είχε ένα τραγούδι των Rebel Truth.

## Τραγούδια
# Agnostic Front - Friend Or Foe
# 
# Necros - IQ32
# 
# Urban Waste - Police Brutality
# 
# Social Unrest - Mental Breakdown
# 
# Battalion Of Saints - No More Lies
# 
# NOFX - Untitled (αναφέρεται ως D.O.A. - Race Riot)
# 
# Sin 34 - Say We Suck
# 
# Rebel Truth - Child Hosts The Parasite
# 
# Stretch Marks - Professional Punk

## Συντελεστές
* Fat Mike – φωνή, μπάσο
* 
* Eric Melvin – κιθάρα, φωνητικά
* 
* El Hefe – κιθάρα, φωνητικά
* 
* Erik Sandin – ντραμς

## Εξωτερικές Συνδέσεις
Κριτική στο Punk News

Κατηγορία:Δισκογραφία των NOFX
Κατηγορία:Άλμπουμ του 2011
Live in Munich 1977

**Live in Munich** είναι ο τίτλος του διπλού, ζωντανά ηχογραφημένου δίσκου του βρετανικού χαρντ ροκ συγκροτήματος Rainbow, ο οποίος κυκλοφόρησε τον Ιούνιο του 2006 μέσω της δισκογραφικής εταιρείας "Eagle Records".

Στις 18 Οκτωβρίου 1977, οι Rainbow εμφανίστηκαν στη "Stadthalle" της Βιέννης στην Αυστρία, με τον Ρίτσι Μπλάκμορ να συλλαμβάνεται μετά από συμπλοκή με άνδρα της ασφάλειας. Για το συγκεκριμένο επεισόδιο πλήρωσε, αργότερα, 5.000 λίρες. Η αρχική ημερομηνία της συναυλίας στο Μόναχο ήταν στις 19 Οκτωβρίου, αλλά αναβλήθηκε λόγω της αργοπορίας του Μπλάκμορ να επιστρέψει από την Αυστρία.

Η συγκεκριμένη ηχογράφηση έγινε κατά τη διάρκεια της περιοδείας για την προώθηση του ζωντανά ηχογραφημένου δίσκου "*[[Rainbow On Stage]]*" και για την τηλεοπτική εκπομπή "Rockpalast".

Κυκλοφόρησε και σε μορφή DVD στις 22 Αυγούστου 2006.

## Τραγούδια
***CD 1***
1. **Kill the King** *(Blackmore, Dio, Powell)* - 4:38
2. **[[Mistreated]]** *(Blackmore, Coverdale)* - 11:03
3. **Sixteenth Century Greensleeves** *(Blackmore, Dio)* - 8:21
4. **Catch the Rainbow** *(Blackmore, Dio)* - 17:31
5. **Long Live Rock 'n' Roll** *(Blackmore, Dio)* - 7:33

***CD 2***
6. **Man On the Silver Mountain** *(Blackmore, Dio)* - 14:37
7. **Still I'm Sad** *(Smith, McCarty)* - 25:16
8. **Do You Close Your Eyes** *(Blackmore, Dio)* - 9:37

## Θέσεις τσαρτ
***Live in Munich 1977*** *(άλμπουμ)*

***Επίσημη κυκλοφορία: [[13 Ιουνίου]] [[2006]]***

## Μέλη των Rainbow
Η σύνθεση του συγκροτήματος κατά την ηχογράφηση του "***Live in Munich 1977***" είχε την εξής μορφή:

**[[Ρόνι Τζέιμς Ντίο]]** - *φωνητικά*
**[[Ρίτσι Μπλάκμορ]]** - *κιθάρα*
**[[Ντέηβιντ Στόουν]]** - *πλήκτρα*
**[[Μπομπ Ντέισλι]]** - *μπάσο*
**[[Κόζι Πάουελ]]** - *τύμπανα*

## Πηγές
* Allmusic review
* Επίσημη ιστοσελίδα Ronnie James Dio
* Discogs review
* Prog Archives review
* Encyclopaedia Metallum review
* Γερμανικά τσαρτ
* Ιαπωνικά τσαρτ

Κατηγορία:Δισκογραφία των Rainbow
Κατηγορία:Άλμπουμ του 2006
Νέγκρος

Το **Νέγκρος** είναι νησί, το οποίο ανήκει στο αρχιπέλαγος των Βισάγιας, στις κεντρικές Φιλιππίνες. Με έκταση 13.328 τετραγωνικά χιλιόμετρα είναι το τρίτο μεγαλύτερο νησί των Φιλιππινών μετά το Λουσόν και το Μιντανάο. Ο κύριος οικισμός του νησιού είναι το Μπακολόντ με 511.820 κατοίκους (2010).

## Εξωτερικοί σύνδεσμοι
* 

Κατηγορία:Νησιά των Φιλιππίνων
Χέλμουτ Άρπκε

Ο **Χέλμουτ Άρπκε** (γερμ. Helmut Arpke) ήταν αλεξιπτωτιστής της Γερμανικής πολεμικής αεροπορίας κατά την διάρκεια του Δευτέρου παγκοσμίου πολέμου ο οποίος τιμήθηκε με τον Σταυρό των ιπποτών του Σιδηρού Σταυρού για την δράση του στην Μάχη του φρουρίου Έμπεν-Έμαελ.  Ο Σταυρός των Ιπποτών ήταν το υψηλότερο παράσημο της Ναζιστικής Γερμανίας, που απονεμόταν για να αναγνωρίσει εξαιρετική γενναιότητα στο πεδίο της μάχης. Πέθανε το 1942 σε ηλικία 24 ετών.

## Βιβλιογραφία

* Fellgiebel, Walther-Peer (2000). *Die Träger des Ritterkreuzes des Eisernen Kreuzes 1939-1945* (in German). Friedburg, Germany: Podzun-Pallas. ISBN 3-7909-0284-5.
* Kurowski, Franz. *Knights of the Wehrmacht Knight's Cross Holders of the Fallschirmjäger*. Schiffer Military. ISBN 0-88740-749-8.
* Scherzer, Veit (2007). *Ritterkreuzträger 1939 - 1945 Die Inhaber des Ritterkreuzes des Eisernen Kreuzes 1939 von Heer, Luftwaffe, Kriegsmarine, Waffen-SS, Volkssturm sowie mit Deutschland verbündeter Streitkräfte nach den Unterlagen des Bundesarchives* (in German). Jena, Germany: Scherzers Miltaer-Verlag. ISBN 978-3-938845-17-2.
* Thomas, Franz and Wegmann, Günter (1986). *Die Ritterkreuzträger der Deutschen Wehrmacht 1939–1945 Teil II: Fallschirmjäger* (in German). Osnabrück, Germany: Biblio-Verlag. ISBN 3-7648-1461-6

Κατηγορία:Γερμανοί του Β΄ Παγκοσμίου Πολέμου
Κατηγορία:Γερμανοί στρατιωτικοί
Κάστρο Τεριόλο

Το **Κάστρο Τεριόλο** είναι κάστρο της Φραγκοκρατίας στην σημερινή Αχαΐα και στο χωριό Ριόλος. Αναφέρεται ότι  ήταν μικρό φρούριο, σήμερα διασώζονται ελάχιστα ερείπια του.

Το κάστρο χτίστηκε τον 13ο αιώνα από τους Φράγκους του Πριγκιπάτου της Αχαΐας και οφείλη το όνομα του, εκ παραφθοράς στα Γαλλικά,  στο χωριό Ριόλος που προυπήρχε και λεγόταν και "Οριόλος". Η περιοχή του Ριόλου και το κάστρο χρησιμοποιήθηκε επί Φραγκοκρατίας σαν θέρετρο, το χρησιμοποιούσαν σαν θέρετρο συχνά ο Φλωρέντιος και η Ισαβέλλα Α΄ της Αχαΐας.

Ήταν ένα από τα φέουδα του Φερδινάρδου της Μαγιόρκας που πιθανότατα ανήκε στη Βαρωνία της Άκοβας που ήταν βαρώνος ο Φερδινάνδος. Κατά τον πόλεμο διαδοχής μεταξύ Φερδινάνδου και Λουδοβίκου της Βουργουνδίας ο Φερδινάνδος χρησιμοποίησε συχνά το κάστρο για κατοικία.

Το 1429 είχε περάσει στα χέρια των Βυζαντινών αφού αναφέρεται ότι εκεί συναντήθηκε ο Κωνσταντίνος Παλαιολόγος με τον Γεώργιο Σφραντζή. Τον Μάιο του 1458 το κατέλαβε ο Μωάμεθ Β΄ ο Πορθητής, επί Β΄ Ενετοκρατίας συνέχισε να χρησιμοποιείται από τους Ενετούς, άγνωστο πότε εγκαταλείφθηκε.

## Πηγές
* Βασίλης Κ. Λάζαρης (επιμ.), *[[Στέφανος Θωμόπουλος|Στέφανου Ν. Θωμόπουλου]] "Ιστορία της Πόλεως Πατρών από αρχαιοτάτων χρόνων μέχρι του 1821". Έκδοση τέταρτη στη δημοτική γλώσσα και με βάση τα χειρόγραφα του συγγραφέα*, τόμοι Α'-Β', Αχαϊκές Εκδόσεις, Πάτρα 1998-1999 ISBN 960-7960-10-6 (set).
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Β', Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Ριόλος.

Κατηγορία:Κάστρα της Αχαΐας
Κατηγορία:Κάστρα του Πριγκιπάτου της Αχαΐας
Κατηγορία:Βαρωνία της Άκοβας
Κ
Κ
Καμάρα Λασιθίου

Υπάρχουν δυο οικισμοί με το όνομα **Καμάρα Λασιθίου**:

*Καμάρα Καλαμαύκας Λασιθίου
*Καμάρα Καρυδίου Λασιθίου

Κατηγορία:Αποσαφηνίσεις ελληνικών τοπωνυμίων
Ιωάννης Αράπης

Ο **Ιωάννης Αράπης** (29 Οκτωβρίου 1931-20 Μαρτίου 2013) ήταν Έλληνας οικονομολόγος και πολιτικός. Υπηρέτησε ως βουλευτής του ΔΗΚΚΙ στην εκλογική περιφέρεια Β΄ Πειραιά από το 1996 ως το 2000.

Γεννήθηκε στο Κεντρικό Άρτας. Από το 1943 ως το 1944 ανέπτυξε αντιστασιακή δράση. Το 1964 ανέλαβε εκδότης της εφημερίδας "Περαμαϊκό Μέλλον" και την ίδια χρονιά εξελέγη για πρώτη φορά δημοτικός σύμβουλος Περάματος. Μετά την πτώση της χούντας κέρδισε 4 συνεχείς επανεκλογές στο δημοτικό συμβούλιο. Ήταν επίσης πρόεδρος του δημοτικού συμβουλίου, αντιδήμαρχος και πρόεδρος του Πνευματικού Κέντρου Περάματος.

Τη δεκαετία του '90 εντάχθηκε στο ΔΗΚΚΙ. Κέρδισε τις εκλογές του 1996 στη Β΄ Πειραιά και υπηρέτησε μία θητεία ως το 2000.

Ο Γιάννης Αράπης πέθανε από καρκίνο σε ηλικία 82 ετών και κηδεύτηκε στο Πέραμα τον Μάρτιο του 2013.

## Εξωτερικοί σύνδεσμοι
*Βιογραφικό του βουλευτή

## Παραπομπές


Κατηγορία:Έλληνες οικονομολόγοι
Κατηγορία:Βουλευτές εκλεγμένοι με το Δημοκρατικό Κοινωνικό Κίνημα
Κατηγορία:Βουλευτές Β΄ Πειραιά
Κώμη

Η λέξη **Κώμη** σημαίνει μικρή πόλη στα αρχαία ελληνικά και είναι όνομα σύγχρονων οικισμών:

*Κώμη Αρκαδίας
*Κώμη Αχαΐας
*Κώμη Ηλείας
*Κώμη Λήμνου
*Κώμη Λέσβου
*Κώμη Τήνου
*Κώμη Χίου
*Άνω Κώμη Κοζάνης
*Κάτω Κώμη Κοζάνης

Κατηγορία:Αποσαφηνίσεις ελληνικών τοπωνυμίων
Κάστρο του Σαραβαλίου

thumb|Το τοιχίο του κάστρου που διασώζεται σήμερα
Το **Κάστρο του Σαραβαλίου** ήταν μικρό φρούριο στην σημερινή Αχαΐα πολύ κοντά στην Πάτρα στο χωριό Σαραβάλι. Σήμερα είναι εντελώς κατεστραμμένο στο κέντρο του χωριού όπου διασώζεται κάποιος τείχος που λέγεται ότι τμήμα του είναι από το κάστρο. Μάλιστα πάνω στη θέση του κάστρου έχουν χτιστεί κατοικίες και έχει μειωθεί το αρχικό ύψος του λόφου κατά 10 μέτρα. 

Το φρούριο πιστεύεται ότι χτίστηκε τον 14ο αιώνα σαν κατοικία του Ιταλού φεουδάρχη της περιοχής *Ραϋνάλδο ντε Σαραβάλε* (ιταλικά : *Reginaldo de Saravale*) από το Σαραβάλε της Ιταλίας. Άλλη εκδοχή λιγότερο επικρατέστερη λέει ότι χτίστηκε από κάποιον ιππότη όταν δημιουργήθηκε το Πριγκιπάτο της Αχαΐας και πήρε την περιοχή σαν φέουδο. 

Αναφέρεται σε όλους τους κατάλογους των κάστρων της Αχαΐας υπό την δικαιοδοσία άλλοτε του λατίνου αρχιεπίσκοπου Πάτρας ή διαφόρων ιδιοκτητών του. Από ιστορικούς το κάστρο του Σαραβαλίου ταυτίζεται και με το κάστρο του δάσους ή αυτό της πεδιάδος Πατρών τα οποία η θέση τους είναι άγνωστη σήμερα. 

Σε ενετικές απογραφές το βρίσκουμε με την ονομασία Sarravalle ή  Saravale και αργότερα σαν Seravali. Στα Ορλωφικά έπαιξε ενεργό ρόλο και αναφέρεται το επόμενο έτος, 1467, σε κατάλογο κάστρων της Αχαΐας σαν κατεστραμμένο. Σε κατάλογο του έτους 1471 αναφέρεται επισκευασμένο και σε χρήση, από τότε δεν υπάρχει ξανά αναφορά για το κάστρο.

Το φρούριο ήταν κυκλικό στην κορυφή λόφου στους πρόποδες του Ομπλού που δεσπόζει πάω από τον κάμπο της Πάτρας. Αναφέρεται ότι είχε και υπόνομο (στοά) που οδηγούσε σε κοντινή περιοχή για περίπτωση διαφυγής ή μεταφοράς εφοδίων.

Το 1429 δόθηκε από τον Βαρώνο-Αρχιεπίσκοπο Πάτρας Πανδούλφο Μαλατέστα στον Κωνσταντίνο Παλαιολόγο. Αργότερα πέρασε στους Οθωμανούς , άγνωστο πότε καταστράφηκε, λίθοι από αυτό έχουν χρησιμοποιηθεί κατά το χτίσιμο σπιτιών στο χωρίο.

## Πηγές
* Βασίλης Κ. Λάζαρης (επιμ.), *[[Στέφανος Θωμόπουλος|Στέφανου Ν. Θωμόπουλου]] "Ιστορία της Πόλεως Πατρών από αρχαιοτάτων χρόνων μέχρι του 1821". Έκδοση τέταρτη στη δημοτική γλώσσα και με βάση τα χειρόγραφα του συγγραφέα*, Τόμος Β', Αχαϊκές Εκδόσεις, Πάτρα 1999 ISBN 960-7960-09-2
* 

Κατηγορία:Κάστρα του Πριγκιπάτου της Αχαΐας
Κατηγορία:Κάστρα της Αχαΐας
Καστρο Σαραβαλιου
Πάλο Άλτο (Καλιφόρνια)

Το **Πάλο Άλτο** (Palo Alto, στα ισπανικά σημαίνει "ψηλό δέντρο") είναι πόλη στα βορειοδυτικά της κομητείας Σάντα Κλάρα στην Καλιφόρνια των ΗΠΑ. Βρίσκεται στον Κόλπο του Σαν Φρανσίσκο και πήρε το όνομά της από ένα δέντρο σεκόγια που ονομάζεται El Palo Alto. Η πόλη περιλαμβάνει τμήματα του Πανεπιστημίου του Στάνφορντ και είναι έδρα για μια σειρά από εταιρείες υψηλής τεχνολογίας του Silicon Valley όπως η Hewlett-Packard (HP), VMware, Tesla Motors, Ning, IDEO, Wealthfront και Palantir Technologies. Έχει λειτουργήσει ως ξεκίνημα για πολλές άλλες εταιρείες υψηλής τεχνολογίας, όπως η Apple Inc, η Google, Facebook, Logitech, Intuit, Sun Microsystems, Pinterest και PayPal. Σύμφωνα με την απογραφή του 2010 η πόλη είχε συνολικό πληθυσμό 64.403 κατοίκων. Το Πάλο Άλτο ιδρύθηκε από τον Λέλαντ Στάνφορντ (Leland Stanford), όταν ίδρυσε το Πανεπιστήμιο του Στάνφορντ, μετά το θάνατο του γιου του Λέλαντ Στάνφορντ του νεώτερου και είναι μια από τις πιο ακριβές πόλεις στις Ηνωμένες Πολιτείες.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Καλιφόρνια
Κατηγορία:Πόλεις στην κομητεία Σάντα Κλάρα της Καλιφόρνια
Difficult to Cure

**Difficult to Cure** είναι ο τίτλος του πέμπτου στούντιο δίσκου του βρετανικού χαρντ ροκ συγκροτήματος Rainbow, ο οποίος κυκλοφόρησε τον Φεβρουάριο του 1981 μέσω της δισκογραφικής εταιρείας "Polydor".
Σε αυτό το άλμπουμ εμφανίζεται για πρώτη φορά ο πρώην τραγουδιστής των Fandango, Τζο Λιν Τέρνερ, αντικαθιστώντας τον Γκράχαμ Μπονέτ, ο οποίος είχε ξεκινήσει να ηχογραφεί πριν αποχωρήσει. Ο Τέρνερ παρέμεινε με το συγκρότημα μέχρι τη διάλυση του, το 1984, ενώ ο κιμπορντίστας Ντον Έρεϊ και ο ντράμερ Κόζι Πάουελ αποχώρησαν μετά την περιοδεία για την προώθηση του δίσκου.
Ο δίσκος παρουσίασε τους Rainbow σε μία ακόμη εμπορικότερη μορφή σε σύγκριση με τον προκάτοχο του, "*[[Down to Earth]]*", με τον Ρίτσι Μπλάκμορ σε συνέντευξη του στο βρετανικό περιοδικό "Sounds", να παρουσιάζει το συγκρότημα του σαν ανάλογο αυτού των Foreigner. Παρ' όλα αυτά, η εμπορική του επιτυχία ήταν μεγάλη, αφού ανέβηκε στο # 3 των βρετανικών τσαρτ και έγινε χρυσός, ενώ δύο τραγούδια του γνώρισαν επιτυχία σαν σινγκλ, το "*I Surrender*" και "*Can't Happen Here*". Ο δίσκος ανέβηκε σε αρκετά ευρωπαϊκά Top-20 και έφθασε στο # 50 των αμερικανικών τσαρτ.
Επίσης, το δίσκο συνόδευε το 12" σινγκλ "*Jealous Lover*", το οποίο κυκλοφόρησε μόνο στις Ηνωμένες Πολιτείες και ανέβηκε στο Billboard 200. Το "*Jealous Lover*" περιείχε εκτός του ομότιτλου κομματιού, τα "*Weiss Heim*", "*I Surrender*" και "*Can't Happen Here*".

## Τραγούδια
1. **I Surrender** *(Ballard)* - 4:10
2. **Spotlight Kid** *(Blackmore, Glover)* - 5:04
3. **No Release** *(Blackmore, Glover, Airey)* - 5:42
4. **Magic** *(Moran)* - 4:15
5. **Vielleicht Das Nächste Mal (Maybe Next Time)** *(Blackmore, Airey)* - 3:23
6. **Can't Happen Here** *(Blackmore, Glover)* - 5:09
7. **Freedom Fighter** *(Blackmore, Glover, Turner)* - 4:28
8. **Midtown Tunnel Vision** *(Blackmore, Glover, Turner)* - 4:44
9. **Difficult to Cure (Beethoven's Ninth)** *(Beethoven arr.Blackmore, Glover, Airey)* - 5:58

## Θέσεις τσαρτ

## Βραβεία
***Difficult to Cure*** *(άλμπουμ)*
Ηνωμένο Βασίλειο (*BPI Certification*): Χρυσός

## Μέλη των Rainbow
Η σύνθεση του συγκροτήματος κατά την ηχογράφηση του "***Difficult to Cure***" είχε την εξής μορφή:
**[[Τζο Λιν Τέρνερ]]** - *φωνητικά*
**[[Ρίτσι Μπλάκμορ]]** - *κιθάρα*, *μπάσο*
**[[Ντον Έρεϊ]]** - *πλήκτρα*
**[[Ρότζερ Γκλόβερ]]** - *μπάσο*
**[[Μπόμπι Ροντινέλι]]** - *τύμπανα*

## Πηγές
* Allmusic review
* Sputnik Music review
* Encyclopaedia Metallum review
* Βρετανικά τσαρτ
* Σουηδικά τσαρτ
* Ολλανδικά τσαρτ
* Νορβηγικά τσαρτ
* Αμερικανικά τσαρτ
* Γερμανικά τσαρτ

Κατηγορία:Δισκογραφία των Rainbow
Κατηγορία:Άλμπουμ του 1981
Ραβέρσα

μικρογραφία|δεξιά|Ο Richard Mason Rocca εκτελεί μια ραβέρσα για την Eldo Napoli το 2006.
Η **ραβέρσα** ή **χουκ σουτ** (αγγλικά: *hook shot*) στην καλαθοσφαίριση είναι ένας τρόπος σουτ με τον οποίο ο επιθετικός παίκτης, συνήθως γυρνάει κάθετα προς το καλάθι, και προσπαθεί να αποφύγει το κόψιμο από ψηλό αντίπαλο, με το χέρι τεντωμένο σε σχήμα τόξου και αφήνει την μπάλα από πολύ ψηλά κοντά στο καλάθι. Σε αντίθεση με το τζαμπ σουτ (σουτ με άλμα), χρησιμοποιείται μόνο ένα χέρι, ενώ το άλλο χρησιμοποιείται συχνά για να δημιουργήσει χώρο μεταξύ του επιθετικού και του αμυνόμενου παίκτη. Η ραβέρσα είναι αρκετά δύσκολο να κοπεί, αλλά λίγοι παίκτες την έχουν τελειοποιήσει μακριά από το καλάθι.

## Παραπομπές


Κατηγορία:Ορολογία καλαθοσφαίρισης